ཤེས་ཡོན་སྤྲོད་མཁན་ཚོར་སློབ་ཕྲུག་དབང་པོ་རབ་འབྲིང་ཐ་གསུམ་ཚང་མར་དོ་སྣང་བྱེད་དགོས་པའི་ལས་འགན་ཡོད།ཤེས་ཡོན་ནི་མིའི་གསར་གཏོད་ཀྱི་ནུས་པ་གོང་དུ་སྤེལ་བྱེད་ཅིག་ཡིན་པར་ངོས་འཛིན་བྱེད་པའི་ཆ་ནས།ལྷན་སྐྱེས་ཀྱི་ཤེས་རབ་དང་འཇོན་རྩལ་ལྡན་པའི་སློབ་ཕྲུག་རྣམས་ལ་ཡང་དམིགས་བསལ་གྱིས་དོ་སྣང་བྱ་རྒྱུ་གལ་ཆེ།དེར་བརྟེན།བསླབ་གཞིའི་རྩ་འཛིན་བཟོ་འགོད་སྐབས།ཕྱོགས་གཅིག་ནས་སློབ་ཕྲུག་དེ་རིགས་ངོས་འཛིན་དབྱེ་འབྱེད་བྱེད་པ་དང༌།ཕྱོགས་གཞན་ནས་ཤེས་རབ་དང་འཇོན་རྩལ་ཁྱད་པར་བ་ལ་གཞིགས་ནས་དམིགས་བསལ་གྱི་ཤེས་ཡོན་སྤྲོད་རྒྱུར་ཡང་དོ་སྣང་བྱ་དགོས་པ་མ་ཟད།དེ་འདྲའི་རིགས་ལ་ངོས་འཛིན་དང་དོ་སྣང་བྱ་རྒྱུ་དེ་འཛིན་རིམ་དམའ་ས་ནས་བྱེད་ཐུབ་པ་དགོས།ལྷག་པར་དེ་འདྲའི་དམིགས་བསལ་སློབ་ཕྲུག་ངོས་འཛིན་བྱེད་སྟངས་དེ།སྤྱང་གྲུང་ཙམ་མ་ཡིན་པར།མི་གཤིས་དང༌།ཚོར་སྟོབས།བསམ་སྤྱོད་ཀྱི་ནུས་པ་བཅས་ཀྱང་རྟོག་ཞིབ་ཀྱི་གཞི་རྩར་འཛིན་དགོས།